
RAPORT DE SPECIALITATE 

privind constituirea Comisiei Tehnico-Economice (CTE) de verificare şi avizare a documentaţiilor tehnico-economice și după caz, a altor documentații aferente lucrărilor de investiţii şi reparaţii capitale (altele decât curente) şi aprobarea Regulamentului de funcţionare a CTE.
Conform prevederilor  art. 44 alin .(1) şi (3) din Legea nr. 273/2006 privind finanţele publice locale, cu modificările şi completările ulterioare, in conformitate cu care: ,,(1) Documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative, şi respectiv (3) " Pentru investiţiile destinate prevenirii sau înlăturării efectelor produse de acţiuni accidentale şi de calamităţi naturale, documentaţiile tehnico-economice, precum şi notele de fundamentare privind celelalte cheltuieli de investiţii cuprinse în poziţia globală alte cheltuieli de investiţii, elaborate şi avizate potrivit dispoziţiilor legale, se aprobă de ordonatorii principali de credite, cu informarea imediata a autorităţilor deliberative.
Având în vedere prevederile HG nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

Având în vedere importanţa studiilor/documentatiilor/documentaţiilor tehnico-economice în procesul de derulare al unei investiţii publice durabile;
Având în vedere necesitatea verificării şi avizării studiilor/documentațiilor și a documentaţiilor tehnico-economice pentru lucrările de investitii de interes local, ce urmează a fi supuse spre aprobare Consiliului Local al Municipiului Timişoara, conform prevederilor legale în vigoare;
Având în vedere faptul că în ultimii 4 ani  Comisia Tehnico–Economică (C.T.E) din   cadrul aparatului de specialitate al Primarului Municipiului Timişoara a suferit diverse modificări structurale şi funcţionale, rezultând divizarea CTE de la nivelul Primăriei Municipiului Timişoara în diverse Comisii Tehnico-Economice la nivelul unor directii/departamente/structuri care  fiecare considerate independent nu intrunesc optim cerințele de analiză tehnică, complementaritate, corelare și reprezentativitate pentru Autoritatea publică necesare. Această divizare nu a produs efecte benefice la nivelul analizei/verificărilor documentațiilor și nu a contribuit la asigurarea unei corelări optime atât la nivel strategic/de viziune cât și la nivel de proiecte individuale/ a măsurilor și soluțiilor promovate. Astfel, considerăm oportună adoptarea unei măsuri absolut necesare și firești de înființare a unei unice Comisii Tehnico-Economice la nivelul Primăriei Municipiului Timișoara, menită să asigure în primul rând o reprezentativitate legală corespunzătoare pentru Autoritatea publică, o reprezentare completă, echilibrată, competentă, corelată, coerentă și care să exprime pe o singură voce punctul de vedere a tuturor specialităților implicate în generarea și implementarea diverselor proiecte. Acest tipar de procedură se bazeaza inclusiv și pe modele de bune practici observate la diferite nivele și paliere naționale și instituționale, nivele, la care este necesară emiterea de către instituțiile în cauză a unor acte de tipologia „Aviz Comisie Tehnico-Economică”.
Comisia are ca atribuţii principale verificarea încadrării în prevederile legale a studiilor/documentatiilor și a documentaţiilor tehnico-economice aferente investiţiilor publice şi lucrărilor de reparaţii capitale, analiza solutiilor propuse prin documentațiile respective, corelarea și conformarea după caz cu alte proiecte și documente/documentații, precum şi avizarea documentațiilor supuse analizei. Totalitatea atributiilor si competentelor Comisiei Tehnico-Economice este detaliată în cadrul Regulamentului de funcționare a Comisiei Tehnico-Economice.



Pentru  punerea în aplicare a Regulamentului de funcționare şi a prevederilor legale, amintite anterior,  este necesară constituirea CTE la nivelul Primăriei Municipiului Timişoara şi implicarea specialiştilor din cadrul Primariei Municipiului Timisoara a căror pregătire să asigure analiza și verificarea cu maximă responsabilitate şi profesionalism a documentaţiilor supuse avizării.
Având în vedere cele mai sus prezentate, propunem constituirea Comisiei Tehnico-Economice de verificare şi avizare a documentaţiilor tehnico-economice pentru lucrările de investiţii şi reparaţii capitale (altele decât curente) şi aprobarea Regulamentului de funcţionare al Comisiei Tehnico-Economice conform Anexei 1 care face parte integrantă din prezenta hotărâre.

